अंब्रा, पेनंब्रा आ एंटंब्रा कौनों छाहीं के तीन गो हिस्सा होलें। जब अँजोर के कौनो स्रोत के सोझा कौनों दूसर अइसन पिंड आ जाला जे अँजोर के रोक के छाहीं बनावे, ओह पिंड के छाहीं के तीन हिस्सा होलें जेह में सबसे अन्हार वाला हिस्सा अंब्रा होला जहाँ तनिको रोशनी ना चहुँपेला, दुसरा हिस्सा पेनंब्रा में से देखले पर अँजोर के स्रोत के कुछ हिस्सा भर तोपाइल लउके ला, आ छाहीं के सभसे दूर वाला हिस्सा एंटंब्रा होला जहाँ से देखले पर रोशनी के स्रोत के बीचोबीच ओकरा के तोपे वाला पिंड लउके ला बाकी रोशनी के स्रोत पूरा तोपाला ना आ पिंड के चारो ओर गोल चूड़ीदार या अँगूठी के नियर रोशनी लउके ले।